title: Komisijas Īstenošanas regula (ES) 2016/535 (2016. gada 5. aprīlis), ar ko Regulas (ES) Nr. 206/2010 II pielikumu groza attiecībā uz ierakstu par Singapūru to trešo valstu, to teritoriju vai daļu sarakstā, no kurām Savienībā atļauts ievest svaigu gaļu (Dokuments attiecas uz EEZ)

text:
                  6.4.2016

                  LV

                  Eiropas Savienības Oficiālais Vēstnesis

                  L 89/8

            KOMISIJAS ĪSTENOŠANAS REGULA (ES) 2016/535
      (2016. gada 5. aprīlis),
      ar ko Regulas (ES) Nr. 206/2010 II pielikumu groza attiecībā uz ierakstu par Singapūru to trešo valstu, to teritoriju vai daļu sarakstā, no kurām Savienībā atļauts ievest svaigu gaļu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu, 8. panta 4. punktu un 9. panta 4. punktu,
      ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 11. panta 1. punktu un 16. pantu,
      ņemot vērā Padomes 1996. gada 17. decembra Lēmumu 97/132/EK par Nolīguma slēgšanu starp Eiropas Kopienu un Jaunzēlandi attiecībā uz tirdzniecībai ar dzīviem dzīvniekiem un dzīvnieku izcelsmes produktiem piemērojamajiem sanitārajiem pasākumiem (3) un jo īpaši tā 4. pantu,
      tā kā:

                  (1)

                  Direktīvā 2002/99/EK cita starpā ir noteiktas dzīvnieku veselības prasības attiecībā uz lietošanai pārtikā paredzētu dzīvnieku izcelsmes produktu ievešanu Savienībā. Saskaņā ar minētajām prasībām šādu produktu ievešanu Savienībā atļauj vienīgi no tām trešām valstīm, kas ir iekļautas Komisijas izveidotā sarakstā.

                  (2)

                  Direktīvā 2002/99/EK arī paredzēts, ka var izstrādāt noteikumus un sertifikāciju attiecībā uz tranzītu.

                  (3)

                  Lēmumam 97/132/EK pievienotajā Nolīgumā starp Eiropas Kopienu un Jaunzēlandi par sanitārajiem pasākumiem, kas piemērojami dzīvu dzīvnieku un dzīvnieku izcelsmes produktu tirdzniecībai (turpmāk “nolīgums”), noteikts, ka attiecībā uz svaigas gaļas ievešanu no Jaunzēlandes iedibina Savienības tiesību aktos, proti, Direktīvā 2002/99/EK un Komisijas Regulā (ES) Nr. 206/2010 (4), noteiktajām garantijām līdzvērtīgas garantijas. Attiecībā uz svaigu gaļu šāda līdzvērtība, kā paredzēts nolīguma V pielikumā, ir iedibināta attiecībā uz dzīvnieku veselību un sabiedrības veselību.

                  (4)

                  Regulā (ES) Nr. 206/2010 cita starpā ir paredzēti nosacījumi svaigas gaļas sūtījumu ievešanai Savienībā. Šajā nolūkā tās II pielikuma 1. daļā ir iekļauts to trešo valstu, to teritoriju vai daļu saraksts, no kurām Savienībā drīkst ievest šādus sūtījumus, kā arī tiem pievienojamo veterināro sertifikātu paraugi, kuros ņemti vērā visi īpašie nosacījumi vai prasītās papildu garantijas.

                  (5)

                  Jaunzēlande ir iekļauta Regulas (ES) Nr. 206/2010 II pielikuma 1. daļā kā valsts, no kuras Savienībā atļauts ievest mājas liellopu, aitu un cūku, mājas nepārnadžu, Artiodactyla kārtas savvaļas dzīvnieku, kas audzēti saimniecībā vai auguši savvaļā, un Suidae, Tayassuidae vai Tapiridae dzimtas savvaļas dzīvnieku, kas audzēti saimniecībā vai auguši savvaļā, svaigas gaļas sūtījumus.

                  (6)

                  Neskarot īpašās sertifikācijas prasības, kas paredzētas nolīgumos starp Savienību un trešām valstīm, šādiem sūtījumiem, kad tos ieved Savienībā, jābūt klāt atbilstošam veterinārajam sertifikātam, kas atbilst kādam no Regulas (ES) Nr. 206/2010 II pielikuma 2. daļā sniegtajiem paraugiem. Attiecībā uz šādiem sūtījumiem no Jaunzēlandes minētās prasības ir izklāstītas nolīguma V pielikumā un veterinārā sertifikāta paraugā, kas sniegts Komisijas Īstenošanas lēmuma (ES) 2015/1901 (5) I pielikumā.

                  (7)

                  Jaunzēlande meklē iespējas, kā svaigas gaļas sūtījumus transportēt uz Savienību ātrāk, lai, ņemot vērā tās glabāšanas laiku, šādu gaļu izmantotu efektīvāk. Tāpēc Jaunzēlande šādus sūtījumus plāno transportēt ar lidmašīnu uz Singapūru un, ņemot vērā pagaidu uzglabāšanas iespēju apstiprinātā uzņēmumā Singapūras lidostas muitas zonā, izkraut tos no gaisa transportlīdzekļa, un tajā pašā uzņēmumā veikt atkārtotu iekraušanu, lai pēc tam tranzītā pārvadātu caur Singapūras teritoriju uz ostu, no kuras ar konteinerkuģi tos transportēs no Singapūras uz Savienību.

                  (8)

                  Tādēļ, lai varētu veikt šādu sūtījumu izkraušanu, uzglabāšanu, atkārtotu iekraušanu un tranzītu caur Singapūru, minētā valsts ir pieprasījusi atļauju ievest Savienībā Jaunzēlandes izcelsmes svaigas gaļas sūtījumus, kas ir atbilstīgi ievešanas nosacījumiem Savienībā un paredzēti ievešanai Savienībā.

                  (9)

                  Brīdī, kad šādu svaigu gaļu izved no Jaunzēlandes, attiecībā uz to ir jābūt izpildītām īpašajām sabiedrības veselības un dzīvnieku veselības prasībām, kas noteiktas saistībā ar ievešanu Savienībā. Singapūras kompetentā iestāde ir iedibinājusi importa kontroles un procedūras, lai nodrošinātu, ka izkraušana, uzglabāšana, atkārtota iekraušana un tranzīts caur Singapūru minēto atbilstību prasībām neietekmēs.

                  (10)

                  Lai vāktu informāciju par Singapūras kompetento iestāžu veiktajām importa kontrolēm un tranzīta procedūru, kas iedibināta saistībā ar pieprasīto atļauju, kā arī novērtētu tās, 2015. gada martā Komisija Singapūrā veica faktu noskaidrošanas revīziju. No revīzijas rezultātiem Komisija secināja, ka Singapūras kompetento iestāžu īstenotās importa kontroles un tranzīta procedūras sniedz apmierinošas garantijas, kas nodrošina Jaunzēlandes izcelsmes svaigas gaļas sūtījumu integritāti un nekaitīgumu, jo īpaši attiecībā uz dzīvnieku veselības un sabiedrības veselības prasībām.

                  (11)

                  Lai apliecinātu minētās importa kontroles un tranzīta procedūras, Singapūras kompetentajai iestādei būtu jāizdod veterinārais sertifikāts, kurš pēc tam būtu jāuzrāda ievešanas Savienībā robežkontroles punktā. Šim nolūkam ir izstrādāts veterinārā sertifikāta paraugs “NZ-TRANSIT-SG”.

                  (12)

                  Importam no Jaunzēlandes nolīgumā paredzēti īpaši noteikumi attiecībā uz sertifikāciju, pārbaudēm uz robežas un inspekcijas nodevām, kuri būtu jāpiemēro arī sūtījumiem, ko pārvadā tranzītā caur Singapūru.

                  (13)

                  Nolīgumā paredzēts, ka Jaunzēlandes produktiem, ko eksportē uz Savienību, sertifikātus var izdot elektroniski, izmantojot Savienības integrēto elektronisko sistēmu, kura izveidota ar Komisijas Lēmumu 2003/24/EK (6) (TRACES).

                  (14)

                  Lai panāktu atbilstību elektroniskās sertificēšanas prasībām, kas attiecībā uz Jaunzēlandi noteiktas nolīguma VII pielikumā un Īstenošanas lēmumā (ES) 2015/1901, TRACES sistēmā būtu jāiekļauj veterinārais sertifikāts “NZ-TRANSIT-SG”.

                  (15)

                  Sūtījumiem, kad tos ieved Savienībā, ir jābūt klāt gan atbilstoša parauga veterinārajam sertifikātam, ko izdevusi Jaunzēlandes kompetentā iestāde, gan veterinārajam sertifikātam, kurš atbilst paraugam “NZ-TRANSIT-SG” un kuru sistēmā TRACES atbilstoši šīs regulas pielikumam izdevusi Singapūras kompetentā iestāde.

                  (16)

                  Tādēļ Regulas (ES) Nr. 206/2010 II pielikuma 1. daļu ir lietderīgi grozīt, trešo valstu, to teritoriju un daļu sarakstam pievienojot ierakstu par Singapūru, lai atļautu no tās Savienībā ievest Jaunzēlandes izcelsmes svaigas gaļas sūtījumus, kuri paredzēti ievešanai Savienībā un ir tikuši izkrauti, atkārtoti iekrauti un pārvadāti tranzītā caur Singapūru, veicot vai neveicot uzglabāšanu.

                  (17)

                  Turklāt ir lietderīgi grozīt arī Regulas (ES) Nr. 206/2010 II pielikuma 2. daļu, lai veterināro sertifikātu paraugu sarakstam pievienotu veterinārā sertifikāta paraugu “NZ-TRANSIT-SG”.

                  (18)

                  Tādēļ būtu attiecīgi jāgroza Regulas (ES) Nr. 206/2010 II pielikuma 1. un 2. daļa.

                  (19)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Regulas (ES) Nr. 206/2010 II pielikumu groza saskaņā ar šīs regulas pielikumu.
      2. pants
      Preces, uz kurām attiecas šīs regulas pielikuma 2. punkta b) apakšpunktā aprakstītais sertifikāts, dalībvalstis var atļaut ievest vienīgi tad, ja minētais Singapūras kompetentās iestādes izdotais sertifikāts un Jaunzēlandes kompetentās iestādes izdotais veterinārais sertifikāts ir izdoti pēc 2016. gada 26. aprīļa.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 5. aprīlī

               Komisijas vārdā –

               priekšsēdētājs

            Jean-Claude JUNCKER

         (1)  OV L 18, 23.1.2003., 11. lpp.

         (2)  OV L 139, 30.4.2004., 206. lpp.

         (3)  OV L 57, 26.2.1997., 4. lpp.

         (4)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).

         (5)  Komisijas 2015. gada 20. oktobra Īstenošanas lēmums (ES) 2015/1901, ar ko nosaka sertificēšanas noteikumus un veselības sertifikāta paraugu dzīvu dzīvnieku un dzīvnieku izcelsmes produktu sūtījumu importēšanai Savienībā no Jaunzēlandes un atceļ Lēmumu 2003/56/EK (OV L 277, 22.10.2015., 32. lpp.).

         (6)  Komisijas 2002. gada 30. decembra Lēmums 2003/24/EK par integrētas datorizētas veterinārās sistēmas izveidi (OV L 8, 14.1.2003., 44. lpp.).

         PIELIKUMS
         Regulas (ES) Nr. 206/2010 II pielikumu groza šādi:

                     1)

                     pielikuma 1. daļā starp ierakstiem par Krieviju un Salvadoru iekļauj šādu ierakstu par Singapūru:

                                 “SG – Singapūra (*1)

                                 SG-0

                                 Visa valsts

                                 NZ-TRANSIT-S (*2)

                     2)

                     pielikuma 2. daļu groza šādi:

                                 a)

                                 veterināro sertifikātu paraugu sarakstā pēc parauga “EQW” iekļauj šādu paraugu:

                                             ““NZ-TRANSIT-SG”

                                             Veterinārā sertifikāta paraugs Jaunzēlandes izcelsmes svaigas gaļas, kuru Jaunzēlandei ir atļauts ievest Savienībā un kura ir atbilstīga ievešanas nosacījumiem un paredzēta ievešanai Savienībā, tikai tranzītam caur Singapūru ar izkraušanu, iespējamu uzglabāšanu un atkārtotu iekraušanu.”;

                                 b)

                                 pēc veterinārā sertifikāta parauga “EQW” iekļauj šādu veterinārā sertifikāta paraugu:“

                                 Teksts attēlu

                                    Paraugs NZ-TRANSIT-SG
                                    VALSTS:
                                    Veterinārais sertifikāts Eiropas Savienībai
                                    I daļa. Ziņas par sūtījumu
                                    I.1. Nosūtītājs
                                    Vārds, uzvārds
                                    Adrese
                                    Valsts
                                    Tālr.
                                    I.2. Sertifikāta atsauces Nr.
                                    I.2.a
                                    I.3. Centrālā kompetentā iestāde
                                    I.4. Vietējā kompetentā iestāde
                                    I.5. Kravas saņēmējs
                                    Vārds, uzvārds
                                    Adrese
                                    Valsts
                                    Tālr.
                                    I.6.
                                    I.7. Izcels-mes valsts
                                    ISO kods
                                    I.8. Iz-cels-mes reģi-ons
                                    Kods
                                    I.9. Galamērķa valsts
                                    ISO kods
                                    I.10.
                                    Singapūra
                                    SG
                                    I.11. Izcelsmes vieta
                                    Nosaukums Apstiprinājuma numurs
                                    Adrese
                                    I.12.
                                    I.13. Iekraušanas vieta
                                    Adrese
                                    I.14. Izbraukšanas datums Izbraukšanas laiks
                                    I.15. Transportlīdzeklis
                                    Lidmašīna Kuģis Dzelzceļa vagons
                                    Automobilis Cits
                                    Identifikācija:
                                    Dokuments:
                                    I.16. Ievešanas RKP Eiropas Savienībā
                                    I.17. Cites Nr.
                                    I.18. Preces apraksts
                                    I.19. Preces kods (HS kods)
                                    I.20. Daudzums
                                    I.21. Produkta temperatūra
                                    Istabas temperatūrā Atdzesēts Saldēts
                                    I.22. Iepakojumu skaits
                                    I.23. Plombas/konteinera Nr.
                                    I.24. Iepakojuma veids
                                    I.25. Preces sertificētas:
                                    Lietošanai pārtikā
                                    I.26.
                                    I.27. Importam vai ielaišanai ES
                                    I.28. Preces identifikācija
                                    Suga (zinātniskais nosaukums)
                                    Preces veids
                                    Uzņēmumu apstiprinājuma numurs
                                    Iepakojumu skaits
                                    Neto svars
                                    Kautuve
                                    Gaļas sadalīšanas uzņēmums
                                    Saldētava

                                 Paraugs NZ-TRANSIT-SG
                                 VALSTS:
                                 Veterinārais sertifikāts Eiropas Savienībai
                                 I daļa. Ziņas par sūtījumu
                                 I.1. Nosūtītājs
                                 Vārds, uzvārds
                                 Adrese
                                 Valsts
                                 Tālr.
                                 I.2. Sertifikāta atsauces Nr.
                                 I.2.a
                                 I.3. Centrālā kompetentā iestāde
                                 I.4. Vietējā kompetentā iestāde
                                 I.5. Kravas saņēmējs
                                 Vārds, uzvārds
                                 Adrese
                                 Valsts
                                 Tālr.
                                 I.6.
                                 I.7. Izcels-mes valsts
                                 ISO kods
                                 I.8. Iz-cels-mes reģi-ons
                                 Kods
                                 I.9. Galamērķa valsts
                                 ISO kods
                                 I.10.
                                 Singapūra
                                 SG
                                 I.11. Izcelsmes vieta
                                 Nosaukums Apstiprinājuma numurs
                                 Adrese
                                 I.12.
                                 I.13. Iekraušanas vieta
                                 Adrese
                                 I.14. Izbraukšanas datums Izbraukšanas laiks
                                 I.15. Transportlīdzeklis
                                 Lidmašīna Kuģis Dzelzceļa vagons
                                 Automobilis Cits
                                 Identifikācija:
                                 Dokuments:
                                 I.16. Ievešanas RKP Eiropas Savienībā
                                 I.17. Cites Nr.
                                 I.18. Preces apraksts
                                 I.19. Preces kods (HS kods)
                                 I.20. Daudzums
                                 I.21. Produkta temperatūra
                                 Istabas temperatūrā Atdzesēts Saldēts
                                 I.22. Iepakojumu skaits
                                 I.23. Plombas/konteinera Nr.
                                 I.24. Iepakojuma veids
                                 I.25. Preces sertificētas:
                                 Lietošanai pārtikā
                                 I.26.
                                 I.27. Importam vai ielaišanai ES
                                 I.28. Preces identifikācija
                                 Suga (zinātniskais nosaukums)
                                 Preces veids
                                 Uzņēmumu apstiprinājuma numurs
                                 Iepakojumu skaits
                                 Neto svars
                                 Kautuve
                                 Gaļas sadalīšanas uzņēmums
                                 Saldētava

                                 Teksts attēlu

                                    VALSTS
                                    Paraugs NZ-TRANSIT-SG
                                    II. Informācija par veselību
                                    II.a Sertifikāta atsauces Nr.
                                    II.b
                                    II.1. Veselības apliecinājums
                                    Es, apakšā parakstījies oficiālais veterinārārsts, ar šo apliecinu, ka I daļā aprakstītā svaigā gaļa:
                                    II.1.1. ir no Jaunzēlandes un to saskaņā ar Regulas (ES) Nr. 206/2010 II pielikuma 1. daļu atļauts ievest Savienībā; un
                                    II.1.2. ir paredzēta ievešanai Savienībā un tai ir pievienots veterinārais sertifikāts, ko saskaņā ar Komisijas Īstenošanas lēmuma (ES) 2015/1901 (1) I pielikumā sniegto paraugu izdevusi Jaunzēlandes kompetentā iestāde, piešķirot tam atsauces numuru ; un
                                    II.1.3. tranzīta laikā ir tikusi izkrauta, uzglabāta, atkārtoti iekrauta un transportēta saskaņā ar attiecīgajām Regulas (EK) Nr. 853/2004 II pielikuma I un V iedaļas prasībām; un
                                    II.1.4. visos tranzīta etapos ir turēta nošķirti no dzīvnieku izcelsmes produktiem, kas nav atbilstīgi importa nosacījumiem Savienībā, un
                                    II.1.5. ir derīga importam Savienībā.
                                    II.2. Tranzīta apliecinājums
                                    Es, apakšā parakstījies oficiālais veterinārārsts, ar šo apliecinu, ka I daļā aprakstītās svaigās gaļas sūtījums:
                                    II.2.1. Singapūras lidostas muitas zonā nonāca kastēs, uz kurām ir vismaz viena pret viltojumiem droša plomba, kas uz katras kastes ārējā iepakojuma izvietota tā, lai kastes nevarētu atvērt, nesabojājot vai neiznīcinot vismaz vienu no plombām; un
                                    II.2.2. tūlīt pēc izkraušanas no lidmašīnas Singapūras kompetentā iestāde ir veikusi sūtījuma dokumentu un identitātes pārbaudi, kā arī vajadzības gadījumā fizisku pārbaudi (2), un
                                    II.2.3. ir uzglabāts apstiprinātā uzņēmumā Singapūras muitas zonā (3); un
                                    II.2.4. apstiprinātā uzņēmumā, kas atrodas Singapūras muitas zonā, Singapūras kompetentās iestādes uzraudzībā atkārtoti ir iekrauts refrižeratorkuģa konteinerā; un
                                    refrižeratorkuģa konteineru:
                                    II.2.5. Singapūras muitas iestāde ir aizzīmogojusi transportēšanai no apstiprinātā uzņēmuma uz jūras ostu Singapūrā; un
                                    II.2.6. Singapūras kompetentā iestāde ir aizzīmogojusi transportēšanai no apstiprinātā uzņēmuma līdz pat pirmajam robežkontroles punktam Savienībā.
                                    Piezīmes
                                    Sertifikāts paredzēts turpmāk minētajām precēm no Jaunzēlandes izcelsmes svaigas gaļas, ko Jaunzēlandei ir atļauts ievest Savienībā, kam ir klāt Jaunzēlandes kompetentās iestādes izdots atbilstoša parauga veterinārais sertifikāts, ko paredzēts sūtīt uz Savienību un kas ir tikusi izkrauta, atkārtoti iekrauta, veicot vai neveicot uzglabāšanu, un pārvadāta tranzītā caur Singapūru:
                                    — svaiga gaļa, ieskaitot maltu gaļu, kas iegūta no:
                                    (1) mājas liellopiem (ieskaitot Bubalus un Bison sugas un to krustojumus);
                                    (2) mājas aitām (Ovis aries) vai mājas kazām (Capra hircus);
                                    (3) mājas cūkām (Sus scrofa);
                                    (4) mājas nepārnadžiem (Equus caballus, Equus asinus un to krustojumiem);
                                    II daļa. Sertificēšana

                                 VALSTS
                                 Paraugs NZ-TRANSIT-SG
                                 II. Informācija par veselību
                                 II.a Sertifikāta atsauces Nr.
                                 II.b
                                 II.1. Veselības apliecinājums
                                 Es, apakšā parakstījies oficiālais veterinārārsts, ar šo apliecinu, ka I daļā aprakstītā svaigā gaļa:
                                 II.1.1. ir no Jaunzēlandes un to saskaņā ar Regulas (ES) Nr. 206/2010 II pielikuma 1. daļu atļauts ievest Savienībā; un
                                 II.1.2. ir paredzēta ievešanai Savienībā un tai ir pievienots veterinārais sertifikāts, ko saskaņā ar Komisijas Īstenošanas lēmuma (ES) 2015/1901 (1) I pielikumā sniegto paraugu izdevusi Jaunzēlandes kompetentā iestāde, piešķirot tam atsauces numuru ; un
                                 II.1.3. tranzīta laikā ir tikusi izkrauta, uzglabāta, atkārtoti iekrauta un transportēta saskaņā ar attiecīgajām Regulas (EK) Nr. 853/2004 II pielikuma I un V iedaļas prasībām; un
                                 II.1.4. visos tranzīta etapos ir turēta nošķirti no dzīvnieku izcelsmes produktiem, kas nav atbilstīgi importa nosacījumiem Savienībā, un
                                 II.1.5. ir derīga importam Savienībā.
                                 II.2. Tranzīta apliecinājums
                                 Es, apakšā parakstījies oficiālais veterinārārsts, ar šo apliecinu, ka I daļā aprakstītās svaigās gaļas sūtījums:
                                 II.2.1. Singapūras lidostas muitas zonā nonāca kastēs, uz kurām ir vismaz viena pret viltojumiem droša plomba, kas uz katras kastes ārējā iepakojuma izvietota tā, lai kastes nevarētu atvērt, nesabojājot vai neiznīcinot vismaz vienu no plombām; un
                                 II.2.2. tūlīt pēc izkraušanas no lidmašīnas Singapūras kompetentā iestāde ir veikusi sūtījuma dokumentu un identitātes pārbaudi, kā arī vajadzības gadījumā fizisku pārbaudi (2), un
                                 II.2.3. ir uzglabāts apstiprinātā uzņēmumā Singapūras muitas zonā (3); un
                                 II.2.4. apstiprinātā uzņēmumā, kas atrodas Singapūras muitas zonā, Singapūras kompetentās iestādes uzraudzībā atkārtoti ir iekrauts refrižeratorkuģa konteinerā; un
                                 refrižeratorkuģa konteineru:
                                 II.2.5. Singapūras muitas iestāde ir aizzīmogojusi transportēšanai no apstiprinātā uzņēmuma uz jūras ostu Singapūrā; un
                                 II.2.6. Singapūras kompetentā iestāde ir aizzīmogojusi transportēšanai no apstiprinātā uzņēmuma līdz pat pirmajam robežkontroles punktam Savienībā.
                                 Piezīmes
                                 Sertifikāts paredzēts turpmāk minētajām precēm no Jaunzēlandes izcelsmes svaigas gaļas, ko Jaunzēlandei ir atļauts ievest Savienībā, kam ir klāt Jaunzēlandes kompetentās iestādes izdots atbilstoša parauga veterinārais sertifikāts, ko paredzēts sūtīt uz Savienību un kas ir tikusi izkrauta, atkārtoti iekrauta, veicot vai neveicot uzglabāšanu, un pārvadāta tranzītā caur Singapūru:
                                 — svaiga gaļa, ieskaitot maltu gaļu, kas iegūta no:
                                 (1) mājas liellopiem (ieskaitot Bubalus un Bison sugas un to krustojumus);
                                 (2) mājas aitām (Ovis aries) vai mājas kazām (Capra hircus);
                                 (3) mājas cūkām (Sus scrofa);
                                 (4) mājas nepārnadžiem (Equus caballus, Equus asinus un to krustojumiem);
                                 II daļa. Sertificēšana

                                 Teksts attēlu

                                    VALSTS
                                    Paraugs NZ-TRANSIT-SG
                                    II. Informācija par veselību
                                    II.a Sertifikāta atsauces Nr.
                                    II.b
                                    — svaiga gaļa, izņemot subproduktus un malto gaļu, kas iegūta no:
                                    (5) saimniecībā audzētiem Artiodactyla kārtas savvaļas dzīvniekiem (izņemot liellopus (ieskaitot Bison un Bubalus sugas un to krustojumus), Ovis aries, Capra hircus, Suidae un Tayassuidae), kā arī Rhinocerotidae un Elephantidae dzimtas dzīvniekiem;
                                    (6) Artiodactyla kārtas savvaļas dzīvniekiem (izņemot liellopus (ieskaitot Bison un Bubalus sugas un to krustojumus), Ovis aries, Capra hircus, Suidae un Tayassuidae), kā arī Rhinocerotidae un Elephantidae dzimtas dzīvniekiem;
                                    (7) saimniecībā audzētiem Suidae, Tayassuidae vai Tapiridae dzimtas savvaļas dzīvniekiem;
                                    (8) Suidae, Tayassuidae vai Tapiridae dzimtas savvaļas dzīvniekiem.
                                    Svaiga gaļa ir visas lietošanai pārtikā piemērotās dzīvnieku daļas svaigā, atdzesētā vai saldētā veidā.
                                    I daļa
                                    — Atsauces aile I.7. Šajā gadījumā par izcelsmes valsti uzskata nosūtīšanas valsti, proti, Singapūru.
                                    — Atsauces aile I.11. Izcelsmes vieta: Singapūras nosūtītāja uzņēmuma nosaukums, adrese un apstiprinājuma numurs.
                                    — Atsauces aile I.15. Norāda reģistrācijas numuru (dzelzceļa vagoniem vai konteineriem un kravas automobiļiem), reisa numuru (lidmašīnām) vai nosaukumu (kuģiem). Ja veic izkraušanu un atkārtotu iekraušanu, kravas nosūtītājam par to jāinformē ievešanas RKP Savienībā.
                                    — Atsauces aile I.19. Norāda atbilstošo HS kodu: 02.01, 02.02, 02.03, 02.04, 02.05, 02.06, 02.08.90, 02.09, 05.04 vai 15.02.
                                    — Atsauces aile I.20. Norāda kopējo bruto svaru un kopējo neto svaru.
                                    — Atsauces aile I.23. Konteineriem: konteinera numurs un tās plombas numurs, ko Singapūras kompetentās iestādes uzliek pēc tam, kad ir pabeigta atkārtotā iekraušana.
                                    — Atsauces aile I.28. Preču veids: norāda “viss liemenis”, “puse liemeņa”, “liemeņa ceturtdaļa”, “izcirtņi” vai “malta gaļa”. Apstiprinājuma numurs: norāda apstiprinātos uzņēmumus Jaunzēlandē.
                                    II daļa
                                    (1) Svaigas gaļas sūtījumiem, attiecībā uz kuriem ar nolīgumu starp Eiropas Kopienu un Jaunzēlandi (Padomes Lēmums 97/132/EK) ir noteikta līdzvērtība un attiecībā uz kuriem ir noteikts atbilstošs veterinārā sertifikāta paraugs Komisijas 2015. gada 20. oktobra Īstenošanas lēmuma (ES) 2015/1901, ar ko nosaka sertificēšanas noteikumus un veselības sertifikāta paraugu dzīvu dzīvnieku un dzīvnieku izcelsmes produktu sūtījumu importēšanai Savienībā no Jaunzēlandes un atceļ Lēmumu 2003/56/EK, I pielikumā.
                                    (2) Izņēmuma gadījumos, ja varētu būt apdraudēta sabiedrības veselība vai dzīvnieku veselība vai ja pastāv aizdomas par pārkāpumiem, ir jāveic papildu fiziskas pārbaudes.
                                    (3) Svītro, ja sūtījums ir atkārtoti iekrauts, neveicot uzglabāšanu.
                                    Oficiālais veterinārārsts
                                    Vārds, uzvārds (drukātiem burtiem): Kvalifikācija un amats:
                                    Datums: Paraksts:
                                    Zīmogs:

                                 VALSTS
                                 Paraugs NZ-TRANSIT-SG
                                 II. Informācija par veselību
                                 II.a Sertifikāta atsauces Nr.
                                 II.b
                                 — svaiga gaļa, izņemot subproduktus un malto gaļu, kas iegūta no:
                                 (5) saimniecībā audzētiem Artiodactyla kārtas savvaļas dzīvniekiem (izņemot liellopus (ieskaitot Bison un Bubalus sugas un to krustojumus), Ovis aries, Capra hircus, Suidae un Tayassuidae), kā arī Rhinocerotidae un Elephantidae dzimtas dzīvniekiem;
                                 (6) Artiodactyla kārtas savvaļas dzīvniekiem (izņemot liellopus (ieskaitot Bison un Bubalus sugas un to krustojumus), Ovis aries, Capra hircus, Suidae un Tayassuidae), kā arī Rhinocerotidae un Elephantidae dzimtas dzīvniekiem;
                                 (7) saimniecībā audzētiem Suidae, Tayassuidae vai Tapiridae dzimtas savvaļas dzīvniekiem;
                                 (8) Suidae, Tayassuidae vai Tapiridae dzimtas savvaļas dzīvniekiem.
                                 Svaiga gaļa ir visas lietošanai pārtikā piemērotās dzīvnieku daļas svaigā, atdzesētā vai saldētā veidā.
                                 I daļa
                                 — Atsauces aile I.7. Šajā gadījumā par izcelsmes valsti uzskata nosūtīšanas valsti, proti, Singapūru.
                                 — Atsauces aile I.11. Izcelsmes vieta: Singapūras nosūtītāja uzņēmuma nosaukums, adrese un apstiprinājuma numurs.
                                 — Atsauces aile I.15. Norāda reģistrācijas numuru (dzelzceļa vagoniem vai konteineriem un kravas automobiļiem), reisa numuru (lidmašīnām) vai nosaukumu (kuģiem). Ja veic izkraušanu un atkārtotu iekraušanu, kravas nosūtītājam par to jāinformē ievešanas RKP Savienībā.
                                 — Atsauces aile I.19. Norāda atbilstošo HS kodu: 02.01, 02.02, 02.03, 02.04, 02.05, 02.06, 02.08.90, 02.09, 05.04 vai 15.02.
                                 — Atsauces aile I.20. Norāda kopējo bruto svaru un kopējo neto svaru.
                                 — Atsauces aile I.23. Konteineriem: konteinera numurs un tās plombas numurs, ko Singapūras kompetentās iestādes uzliek pēc tam, kad ir pabeigta atkārtotā iekraušana.
                                 — Atsauces aile I.28. Preču veids: norāda “viss liemenis”, “puse liemeņa”, “liemeņa ceturtdaļa”, “izcirtņi” vai “malta gaļa”. Apstiprinājuma numurs: norāda apstiprinātos uzņēmumus Jaunzēlandē.
                                 II daļa
                                 (1) Svaigas gaļas sūtījumiem, attiecībā uz kuriem ar nolīgumu starp Eiropas Kopienu un Jaunzēlandi (Padomes Lēmums 97/132/EK) ir noteikta līdzvērtība un attiecībā uz kuriem ir noteikts atbilstošs veterinārā sertifikāta paraugs Komisijas 2015. gada 20. oktobra Īstenošanas lēmuma (ES) 2015/1901, ar ko nosaka sertificēšanas noteikumus un veselības sertifikāta paraugu dzīvu dzīvnieku un dzīvnieku izcelsmes produktu sūtījumu importēšanai Savienībā no Jaunzēlandes un atceļ Lēmumu 2003/56/EK, I pielikumā.
                                 (2) Izņēmuma gadījumos, ja varētu būt apdraudēta sabiedrības veselība vai dzīvnieku veselība vai ja pastāv aizdomas par pārkāpumiem, ir jāveic papildu fiziskas pārbaudes.
                                 (3) Svītro, ja sūtījums ir atkārtoti iekrauts, neveicot uzglabāšanu.
                                 Oficiālais veterinārārsts
                                 Vārds, uzvārds (drukātiem burtiem): Kvalifikācija un amats:
                                 Datums: Paraksts:
                                 Zīmogs:”

            (*1)  Tikai Jaunzēlandes izcelsmes svaigai gaļai, ko Jaunzēlandei ir atļauts ievest Savienībā un kam ir klāt Jaunzēlandes kompetentās iestādes izdots atbilstoša parauga veterinārais sertifikāts, un ko paredzēts sūtīt uz Savienību, un kas tranzīta laikā caur Singapūru apstiprinātā uzņēmumā ir tikusi izkrauta, atkārtoti iekrauta, veicot vai neveicot uzglabāšanu.

            (*2)  Sūtījumiem, kad tos ieved Savienībā, ir jābūt klāt gan šim paraugam atbilstošam veterinārajam sertifikātam, ko sistēmā TRACES izdevusi Singapūras kompetentā iestāde, gan atbilstoša parauga veterinārajam sertifikātam, kas paredzēts svaigas gaļas importam un ko izdevusi Jaunzēlandes kompetentā iestāde, un ko Singapūras kompetentā iestāde savukārt var pievienot sistēmā TRACES.”;


title: Komisijas Īstenošanas regula (ES) Nr. 749/2013 ( 2013. gada 2. augusts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               3.8.2013

               LV

               Eiropas Savienības Oficiālais Vēstnesis

               L 209/12

         KOMISIJAS ĪSTENOŠANAS REGULA (ES) Nr. 749/2013
   (2013. gada 2. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 2. augustā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0709 93 10

                  TR

                  118,5

                  ZZ

                  118,5

                  0805 50 10

                  AR

                  86,5

                  BO

                  73,4

                  CL

                  73,3

                  TR

                  71,0

                  UY

                  86,3

                  ZA

                  90,8

                  ZZ

                  80,2

                  0806 10 10

                  CL

                  140,3

                  EG

                  185,9

                  MA

                  180,7

                  TR

                  178,1

                  ZZ

                  171,3

                  0808 10 80

                  AR

                  151,0

                  BR

                  85,6

                  CL

                  132,0

                  CN

                  71,5

                  NZ

                  125,9

                  US

                  149,4

                  ZA

                  118,2

                  ZZ

                  119,1

                  0808 30 90

                  AR

                  129,1

                  CL

                  138,2

                  NZ

                  148,9

                  TR

                  158,9

                  ZA

                  107,4

                  ZZ

                  136,5

                  0809 29 00

                  CA

                  303,6

                  TR

                  323,7

                  ZZ

                  313,7

                  0809 30

                  TR

                  149,4

                  ZZ

                  149,4

                  0809 40 05

                  BA

                  50,3

                  XS

                  60,5

                  ZZ

                  55,4

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/533 (2016. gada 31. marts), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

text:
                  6.4.2016

                  LV

                  Eiropas Savienības Oficiālais Vēstnesis

                  L 89/4

            KOMISIJAS ĪSTENOŠANAS REGULA (ES) 2016/533
      (2016. gada 31. marts),
      ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
      tā kā:

                  (1)

                  Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra”), kas iekļauta minētās regulas I pielikumā.

                  (2)

                  Juridiskās noteiktības labad ir nepieciešams precizēt proteīna satura noteikšanu dzērieniem uz sojas bāzes, ko klasificē kombinētās nomenklatūras apakšpozīcijās 2202 90 11 un 2202 90 15.

                  (3)

                  Komisijas Regulā (EK) Nr. 152/2009 (2) paredzētā Kjeldāla metode būtu jāpiemēro jēlproteīna satura noteikšanai. Kjeldāla metode ir universāla, precīza un reproducējama, tādēļ tā ir starptautiski atzīta metode, ar kuru aprēķina proteīna saturu pārtikā. Pārveidošanas koeficients proteīna satura noteikšanai, pamatojoties uz kopējo slāpekļa saturu, ir atkarīgs no paraugā esošā proteīna veida. Ņemot vērā to, ka šajā gadījumā ir jānosaka sojas proteīna saturs, būtu jāpiemēro pārveidošanas koeficients 6,25.

                  (4)

                  Tāpēc, lai nodrošinātu kombinētās nomenklatūras otrās daļas 22. nodaļas vienveidīgu interpretāciju visā Savienībā, tajā būtu jāpievieno jauna papildu piezīme.

                  (5)

                  Tādēļ būtu attiecīgi jāgroza Regula (EEK) Nr. 2658/87.

                  (6)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Regulas (EEK) Nr. 2658/87 I pielikumā iekļautās kombinētās nomenklatūras otrās daļas 22. nodaļā pievieno šādu 13. papildu piezīmi:

                     “13.

                     Apakšpozīcijās 2202 90 11 un 2202 90 15 proteīna saturu nosaka, reizinot kopējo slāpekļa saturu, ko aprēķina, izmantojot Komisijas Regulas (EK) Nr. 152/2009 (*) III pielikuma C daļas 2. līdz 8. punktā paredzēto metodi, ar koeficientu 6,25.

      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 31. martā

               Komisijas

               un tās priekšsēdētāja vārdā –

               Nodokļu politikas un muitas savienības ĢD ģenerāldirektors

            Stephen QUEST

         (1)  OV L 256, 7.9.1987., 1. lpp.

         (2)  Komisijas 2009. gada 27. janvāra Regula (EK) Nr. 152/2009, ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).


title: Komisijas Īstenošanas regula (ES) Nr. 1055/2012 ( 2012. gada 9. novembris ), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

text:
               13.11.2012

               LV

               Eiropas Savienības Oficiālais Vēstnesis

               L 313/8

         KOMISIJAS ĪSTENOŠANAS REGULA (ES) Nr. 1055/2012
   (2012. gada 9. novembris),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra”), kas iekļauta minētās regulas I pielikumā.

               (2)

               Tiesiskās noteiktības labad ir jāprecizē, ka kombinētās nomenklatūras 20. nodaļas piemērošanas joma aptver arī jūras aļģes un citādas aļģes, kas sagatavotas vai konservētas ar tādiem paņēmieniem kā, termiska apstrāde, grauzdēšana, garšvielu un cukura pievienošana, un tāpēc tās neietilpst pozīcijā 1212 ("jūras aļģes un citādas aļģes, svaigas, dzesinātas, saldētas vai žāvētas, arī samaltas"). Kombinētās nomenklatūras izpratnē jūras aļģes un citādas aļģes tiek uzskatītas par "citādiem augiem".

               (3)

               Tādēļ kombinētās nomenklatūras 20. nodaļā būtu jāpievieno jauna papildu piezīme, lai nodrošinātu vienotu interpretāciju visā Savienības teritorijā.

               (4)

               Tādēļ attiecīgi būtu jāgroza Regula (EEK) Nr. 2658/87.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikuma Kombinētās Nomenklatūras 20. nodaļai tiek pievienota šāda 9. papildu piezīme:

                  “9.

                     Jūras aļģes un citādas aļģes, kas sagatavotas vai konservētas ar paņēmieniem, kas nav paredzēti 12. nodaļā, piemēram, termiska apstrāde, grauzdēšana, garšvielu vai cukura pievienošana, ietilpst 20. nodaļā kā izstrādājumi no citām augu daļām. Jūras aļģes un citādas aļģes, svaigas, dzesinātas, saldētas vai žāvētas, arī samaltas, ir jāklasificē pozīcijā 1212."

   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 9. novembrī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.


title: Komisijas Īstenošanas regula (ES) Nr. 196/2014 ( 2014. gada 28. februāris ), ar ko nosaka no 2014. gada 1. marta piemērojamo ievedmuitas nodokli labības nozarē

text:
               1.3.2014

               LV

               Eiropas Savienības Oficiālais Vēstnesis

               L 61/3

      KOMISIJAS ĪSTENOŠANAS REGULA (ES) Nr. 196/2014
   (2014. gada 28. februāris),
   ar ko nosaka no 2014. gada 1. marta piemērojamo ievedmuitas nodokli labības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2010. gada 20. jūlija Regulu (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (2) un jo īpaši tās 2. panta 1. punktu,
   tā kā:

               (1)

               Regulas (EK) Nr. 1234/2007 136. panta 1. punktā paredzēts, ka produktiem ar KN kodu 1001 19 00, 1001 11 00, ex 1001 91 20 (parastie kvieši (sēklas)), ex 1001 99 00 (augstākā labuma parastie kvieši, izņemot sēklas), 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu šādu produktu ievešanai, kura palielināta par 55 % un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt kopējā muitas tarifa nodokļu likmi.

               (2)

               Regulas (EK) Nr. 1234/2007 136. panta 2. punktā paredzēts, ka šā panta 1. punktā minētā ievedmuitas nodokļa aprēķināšanas nolūkā regulāri nosaka reprezentatīvas CIF importa cenas attiecīgajiem produktiem.

               (3)

               Saskaņā ar Regulas (ES) Nr. 642/2010 2. panta 2. punktu produktiem ar KN kodu 1001 19 00, 1001 11 00, ex 1001 91 20 (parastie kvieši (sēklas)), ex 1001 99 00 (augstākā labuma parastie kvieši, izņemot sēklas), 1002 10 00, 1002 90 00, 1005 10 90, 1005 90 00, 1007 10 90 un 1007 90 00 cena, kas jāizmanto ievedmuitas nodokļa aprēķinam, ir reprezentatīvā dienas CIF importa cena, kas noteikta, kā precizēts minētās regulas 5. pantā.

               (4)

               Laikposmam no 2014. gada 1. marta jānosaka ievedmuitas nodoklis, ko piemēro līdz tam laikam, kamēr stājas spēkā jauns ievedmuitas nodoklis.

               (5)

               Tā kā jānodrošina šā pasākuma piemērošana iespējami drīzāk pēc atjaunināto datu nosūtīšanas, šai regulai jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   No 2014. gada 1. marta piemērojamais Regulas (EK) Nr. 1234/2007 136. panta 1. punktā minētais ievedmuitas nodoklis labības nozarē, pamatojoties uz II pielikumā norādītajiem datiem, ir noteikts šīs regulas I pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 28. februārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 187, 21.7.2010., 5. lpp.

      I PIELIKUMS

         Regulas (EK) Nr. 1234/2007 136. panta 1. punktā minēto produktu ievedmuitas nodoklis, ko piemēro no 2014. gada 1. marta

                  KN kods

                  Preču apraksts

                  Ievedmuitas nodoklis (1)

                  (EUR/t)

                  1001 19 00
                  1001 11 00

                  Cietie KVIEŠI (augstākā kvalitāte)

                  0,00

                  vidēji augsta kvalitāte

                  0,00

                  zema kvalitāte

                  0,00

                  ex 1001 91 20

                  Parastie KVIEŠI (sēklas)

                  0,00

                  ex 1001 99 00

                  Parastie KVIEŠI (augstākā kvalitāte, izņemot sēklas)

                  0,00

                  1002 10 00
                  1002 90 00

                  RUDZI

                  0,00

                  1005 10 90

                  KUKURŪZA (sēklas, izņemot hibrīdu sēklas)

                  0,00

                  1005 90 00

                  KUKURŪZA (izņemot sēklas) (2)

                  0,00

                  1007 10 90
                  1007 90 00

                  Graudu SORGO (izņemot sēšanai paredzētus hibrīdus)

                  0,00

         (1)  Saskaņā ar Regulas (ES) Nr. 642/2010 2. panta 4. punkta noteikumiem importētājs var saņemt šādu nodokļa samazinājumu:

                  —

                  EUR 3 par tonnu, ja izkraušanas osta atrodas Vidusjūras (ārpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                  —

                  EUR 2 par tonnu, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

         (2)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

      II PIELIKUMS

         Dati I pielikumā noteiktā ievedmuitas nodokļa aprēķināšanai

      14.2.2014-27.2.2014

                  1.

                  Vidējie rādītāji par pārskata periodu, kas minēts Regulas (ES) Nr. 642/2010 2. panta 2. punktā:

                              (EUR/t)

                              Parastie kvieši (1)

                              Kukurūza

                              Cietie kvieši (augsta kvalitāte)

                              Cietie kvieši (vidēja kvalitāte) (2)

                              Cietie kvieši (zema kvalitāte) (3)

                              Birža

                              Minnéapolis

                              Chicago

                              —

                              —

                              —

                              Kotējums

                              193,60

                              129,54

                              —

                              —

                              —

                              FOB cena, ASV

                              —

                              —

                              263,71

                              253,71

                              233,71

                              Piemaksa par Persijas līča reģionu

                              115,99

                              27,43

                              —

                              —

                              —

                              Piemaksa par Lielo Ezeru reģionu

                              —

                              —

                              —

                              —

                              —

                  2.

                  Vidējie rādītāji par pārskata periodu, kas minēts Regulas (ES) Nr. 642/2010 2. panta 2. punktā:

                              Fraktēšanas izmaksas: Meksikas līcis–Roterdama

                              16,15 EUR/t

                              Fraktēšanas izmaksas: Lielo Ezeru reģions–Roterdama

                              — EUR/t

         (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).

         (2)  Atlaide 10 EUR/t apmērā (Regulas (ES) Nr. 642/2010 5. panta 3. punkts).

         (3)  Atlaide 30 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) 2016/390 (2016. gada 17. marts), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               18.3.2016

               LV

               Eiropas Savienības Oficiālais Vēstnesis

               L 73/81

         KOMISIJAS ĪSTENOŠANAS REGULA (ES) 2016/390
   (2016. gada 17. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. martā

            Komisijas

            un tās priekšsēdētājs vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  103,5

                  MA

                  95,4

                  TN

                  107,9

                  TR

                  108,3

                  ZZ

                  103,8

                  0707 00 05

                  MA

                  83,4

                  TR

                  145,9

                  ZZ

                  114,7

                  0709 93 10

                  MA

                  57,2

                  TR

                  160,0

                  ZZ

                  108,6

                  0805 10 20

                  EG

                  45,6

                  IL

                  72,9

                  MA

                  54,7

                  TN

                  55,8

                  TR

                  64,6

                  ZZ

                  58,7

                  0805 50 10

                  MA

                  141,2

                  TR

                  82,8

                  ZZ

                  112,0

                  0808 10 80

                  BR

                  88,6

                  US

                  152,5

                  ZZ

                  120,6

                  0808 30 90

                  AR

                  118,4

                  CL

                  179,3

                  CN

                  72,0

                  TR

                  153,6

                  ZA

                  109,2

                  ZZ

                  126,5

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 1265/2012 ( 2012. gada 17. decembris ), ar ko groza Īstenošanas regulu (ES) Nr. 837/2012 attiecībā uz 6-fitāzes preparāta, kas iegūts no Aspergillus oryzae (DSM 22594), kā barības piedevas minimālo aktivitāti mājputnu, atšķirtu sivēnu, nobarojamu cūku un sivēnmāšu barībā (atļaujas turētājs DSM Nutritional Products )  Dokuments attiecas uz EEZ

text:
               22.12.2012

               LV

               Eiropas Savienības Oficiālais Vēstnesis

               L 356/61

         KOMISIJAS ĪSTENOŠANAS REGULA (ES) Nr. 1265/2012
   (2012. gada 17. decembris),
   ar ko groza Īstenošanas regulu (ES) Nr. 837/2012 attiecībā uz 6-fitāzes preparāta, kas iegūts no Aspergillus oryzae (DSM 22594), kā barības piedevas minimālo aktivitāti mājputnu, atšķirtu sivēnu, nobarojamu cūku un sivēnmāšu barībā (atļaujas turētājs DSM Nutritional Products)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:

               (1)

               Ar Komisijas Īstenošanas regulu (ES) Nr. 837/2012 (2) 6-fitāzes preparātu (EC 3.1.3.26), kas iegūts no Aspergillus oryzae (DSM 22594) un kas ietilpst piedevu kategorijā “zootehniskās piedevas”, atļāva desmit gadus lietot kā barības piedevu mājputnu, atšķirtu sivēnu, nobarojamu cūku un sivēnmāšu barībā.

               (2)

               Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt attiecīgā preparāta atļaujas nosacījumus, iekļaujot preparāta jaunu cietu veidu ar minimālo aktivitāti 10 000 FYT/g. Pieteikumam bija pievienoti attiecīgie papildu dati. Komisija šo pieteikumu pārsūtīja Eiropas Pārtikas nekaitīguma iestādei (turpmāk “Iestāde”).

               (3)

               Iestāde 2012. gada 24. maija atzinumā (3) secināja, ka neuzskata, ka fermenta preparāta jaunais cietais veids varētu radīt kādu apdraudējumu mērķsugām, patērētājiem, lietotājiem vai videi, kas jau nebūtu ņemts vērā, un ka tas ir iedarbīgs ar minimālo aktivitāti 10 000 FYT/g. Iestāde uzskata, ka nav vajadzīgas īpašas prasības uzraudzības veikšanai pēc preparāta laišanas tirgū. Tā arī pārbaudīja ziņojumu par barībā lietotās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (4)

               Regulas (EK) Nr. 1831/2003 5. pantā paredzētie nosacījumi ir izpildīti.

               (5)

               Tāpēc būtu attiecīgi jāgroza Īstenošanas regula (ES) Nr. 837/2012.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 837/2012 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 17. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 252, 19.9.2012., 7. lpp.

      (3)  EFSA Journal, 2012. gads; 10(6):2730.

      PIELIKUMS
      Īstenošanas regulas (ES) Nr. 837/2012 pielikumu aizstāj ar šādu:

            “PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analīzes metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas beigu termiņš

                        Kompleksās barības ar mitruma saturu 12 % aktīvās vienības/kg

                           Zootehnisko piedevu kategorija. Funkcionālā grupa: gremošanas veicinātāji

                        4a18

                        DSM Nutritional Products

                        6-fitāze (EC 3.1.3.26)

                                       Piedevas sastāvs

                                    No Aspergillus oryzae iegūts 6-fitāzes (EC 3.1.3.26) preparāts
                                    (DSM 22594) ar minimālo aktivitāti:

                                                10 000 FYT (1)/g cietā veidā

                                                20 000 FYT/g šķidrā veidā

                                       Aktīvās vielas raksturojums

                                    No Aspergillus oryzae (DSM 22594) iegūta 6-fitāze (EC 3.1.3.26)

                                       Analīzes metode
                                        (2)

                                    6-fitāzes kvantitātes noteikšanai barībā:
                                    kolorimetriskā metode, ar ko mēra neorganisko fosfātu, ko no fitāta atbrīvo 6-fitāze (ISO 30024:2009)

                        Mājputni
                        Nobarojamas cūkas
                        Sivēni
                        (atšķirti)

                        —

                        500 FYT

                        —

                                    1.

                                    Piedevas un premiksa lietošanas noteikumos norāda glabāšanas temperatūru, glabāšanas laiku un noturību pret granulēšanos.

                                    2.

                                    Kompleksās barības ieteicamā deva uz 1 kg:

                                                —

                                                mājputni, sivēni (atšķirti) un nobarojamas cūkas: 500–4 000 FYT,

                                                —

                                                sivēnmātes: 1 000–4 000 FYT.

                                    3.

                                    Lietošanai barībā, kurā ar fitīnu saistītā fosfora saturs ir augstāks par 0,23 %.

                                    4.

                                    Drošības apsvērumi: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.

                                    5.

                                    Lietošanai atšķirtiem sivēniem, kuru svars nepārsniedz 35 kg.

                        2022. gada 9. oktobris

                        Sivēnmātes

                        1 000 FYT

         (1)  Viens FYT ir fermenta daudzums, kas minūtē no fosfāta fitāta atbrīvo 1 mikromolu neorganiska fosfāta, ja reakcijas nosacījumi ir šādi: 5,0 mM fitāta koncentrāts, pH ir 5,5 un temperatūra ir 37 °C.

         (2)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.”


title: Komisijas Īstenošanas regula (ES) Nr. 322/2014 ( 2014. gada 28. marts ), ar kuru pēc avārijas Fukušimas atomelektrostacijā paredz īpašus nosacījumus, kas reglamentē tādas barības un pārtikas importu, kuras izcelsmes vieta ir Japāna vai kura nosūtīta no Japānas  Dokuments attiecas uz EEZ

text:
               29.3.2014

               LV

               Eiropas Savienības Oficiālais Vēstnesis

               L 95/1

         KOMISIJAS ĪSTENOŠANAS REGULA (ES) Nr. 322/2014
   (2014. gada 28. marts),
   ar kuru pēc avārijas Fukušimas atomelektrostacijā paredz īpašus nosacījumus, kas reglamentē tādas barības un pārtikas importu, kuras izcelsmes vieta ir Japāna vai kura nosūtīta no Japānas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta ii) punktu,
   tā kā:

               (1)

               Lai aizsargātu sabiedrības veselību, dzīvnieku veselību vai vidi gadījumā, kad attiecīgu risku nevar apmierinoši novērst ar pasākumiem, ko veic atsevišķas dalībvalstis, Regulas (EK) Nr. 178/2002 53. pantā paredzēta iespēja pieņemt atbilstošus Savienības ārkārtas pasākumus attiecībā uz pārtiku un barību, kas importēta no trešās valsts.

               (2)

               Pēc 2011. gada 11. marta avārijas Fukušimas atomelektrostacijā Komisija saņēma informāciju, ka radionuklīdu līmenis dažos Japānas izcelsmes pārtikas produktos pārsniedz Japānā piemērojamos darbības līmeņus attiecībā uz pārtiku. Šāda kontaminācija var apdraudēt sabiedrības veselību un dzīvnieku veselību Savienībā, tāpēc tika pieņemta Komisijas Īstenošanas regula (ES) Nr. 297/2011 (2). Minētā regula tika aizstāta ar Komisijas Īstenošanas regulu (ES) Nr. 961/2011 (3), kas vēlāk tika aizstāta ar Komisijas Īstenošanas regulu (ES) Nr. 284/2012 (4). Attiecīgā regula tika aizstāta ar Komisijas Īstenošanas regulu (ES) Nr. 996/2012 (5).

               (3)

               Lai ņemtu vērā situācijas izmaiņas, Īstenošanas regula (ES) Nr. 996/2012 ir grozīta. Tā kā Īstenošanas regula (ES) Nr. 996/2012 ir piemērojama tikai līdz 2014. gada 31. martam un lai ņemtu vērā situācijas turpmāko attīstību, ir lietderīgi pieņemt jaunu regulu.

               (4)

               Līdzšinējie pasākumi pārskatīti, ņemot vērā datus, ko par trešo veģetācijas periodu pēc avārijas sniegušas Japānas iestādes, – vairāk nekā 85 000 analīžu datus par paaugstinātas radioaktivitātes sastopamību barībā un pārtikā, kura nav liellopu gaļa, un vairāk nekā 232 000 analīžu datus par paaugstinātas radioaktivitātes sastopamību liellopu gaļā.

               (5)

               Tā kā Fukušimas prefektūras izcelsmes barībā un pārtikā joprojām tiek konstatēti neatbilstīgi vai ievērojami radioaktivitātes līmeņi, ir lietderīgi saglabāt pašreizējo prasību pirms šīs prefektūras izcelsmes barības un pārtikas eksportēšanas uz Savienību veikt šīs prefektūras izcelsmes barības un pārtikas paraugu ņemšanu un analīzi. Tomēr attiecībā uz šādu barību un pārtiku būtu jāturpina piemērot vispārējos atbrīvojumus, piemēram, attiecībā uz alkoholiskajiem dzērieniem un sūtījumiem personīgam patēriņam.

               (6)

               Japānas iestāžu sniegtie dati nodrošina pierādījumus, ka pirms eksportēšanas uz Savienību vairs nav jāņem Tokijas un Kanagavas prefektūru izcelsmes barības un pārtikas paraugi un nav jāanalizē to radioaktivitātes līmenis. No otras puses, tā kā ir konstatēta dažu tādu pārtikā lietojamu savvaļas augu neatbilstība, kuru izcelsmes vieta ir Akitas, Jamagatas un Nagano prefektūra, ir lietderīgi noteikt, ka ir jāņem šo prefektūru izcelsmes pārtikā lietojamo savvaļas augu paraugi un jāveic to analīze.

               (7)

               Attiecībā uz Gummas, Ibaraki, Točigi, Mijagi, Saitamas, Ivates un Čibas prefektūrām pašlaik ir noteikta prasība pirms eksportēšanas uz Savienību ņemt paraugus no sēnēm, tējas, zivsaimniecības produktiem, konkrētiem pārtikā lietojamiem savvaļas augiem, konkrētiem dārzeņiem, konkrētiem augļiem, rīsiem un sojas pupiņām un no to pārstrādes produktiem un atvasinātajiem produktiem un veikt šo paraugu analīzi. Tās pašas prasības attiecas uz salikta sastāva pārtikas produktiem, kas satur vairāk nekā 50 % no minētajiem produktiem. Sastopamības dati par trešo veģetācijas periodu liecina, ka attiecībā uz daudzām no šīm barības un pārtikas precēm ir lietderīgi atcelt prasību, ka pirms eksportēšanas uz Savienību no tām jāņem paraugi un tie jāanalizē.

               (8)

               Sastopamības dati par trešo veģetācijas periodu liecina, ka ir lietderīgi saglabāt prasību pirms eksportēšanas uz Savienību ņemt paraugus no sēnēm, kuru izcelsme ir Šidzuokas, Jamanaši, Nagano, Ņiigatas un Aomori prefektūrā, un veikt to analīzi.

               (9)

               Ir lietderīgi šīs regulas noteikumus sniegt tā, lai prefektūras, kuru barībai un pārtikai pirms tās eksportēšanas uz Savienību jāņem paraugi, kas jāanalizē, būtu sagrupētas kopā, lai atvieglotu šīs regulas piemērošanu.

               (10)

               Nav konstatēts, ka tējas no trešā veģetācijas perioda būtu kontaminētas ar radioaktīvām vielām. Tāpēc ir lietderīgi atcelt prasību pirms eksportēšanas uz Savienību ņemt tādas tējas paraugus, kuras izcelsme ir prefektūrā, kas nav Fukušima, un tos analizēt. Fukušimas prefektūrā tēja tiek ražota tikai nelielos daudzumos, un tā paredzēta vietējam patēriņam, nevis eksportam. Japānas iestādes ir sniegušas garantijas, ka, ja tēja no Fukušimas tiks eksportēta uz Savienību – šāda varbūtība ir ļoti neliela –, no attiecīgajiem sūtījumiem tiks ņemti paraugi, tie tiks analizēti un šiem sūtījumiem tiks pievienota deklarācija, kas apliecina, ka no sūtījuma ir ņemti paraugi, tie ir analizēti un ir konstatēta to atbilstība piemērojamiem maksimālajiem radioaktivitātes līmeņiem. Tādas tējas sūtījumiem, kuras izcelsme ir prefektūrā, kas nav Fukušima, parasti pievieno deklarāciju, kas apliecina, ka tējas izcelsme ir prefektūrā, kas nav Fukušima. Tā kā tēju no šīm prefektūrām regulāri eksportē uz Savienību, tas rada ievērojamu administratīvo slogu. Ņemot vērā to, ka trešā veģetācijas periodā pēc avārijas nav konstatēta tējas kontaminācija, nelielo varbūtību, ka tēju varētu eksportēt no Fukušimas, un garantijas, ko sniegušas Japānas iestādes, ir lietderīgi administratīvā sloga samazināšanas nolūkā atcelt prasību sniegt izcelsmes deklarāciju par tēju, kuras izcelsme ir prefektūrā, kas nav Fukušima.

               (11)

               Kontroles, kas veiktas importēšanas laikā, liecina, ka Japānas iestādes pareizi īsteno īpašos nosacījumus, kas noteikti Savienības tiesību aktos, un ka jau ilgāk nekā divus gadus nav konstatēta neatbilstība. Tāpēc ir lietderīgi vēl vairāk samazināt importa kontroļu biežumu.

               (12)

               Ir lietderīgi paredzēt noteikumu nākamo pārskatīšanu, kad būs pieejami paraugu ņemšanas un analīžu rezultāti par barības un pārtikas radioaktivitāti ceturtajā veģetācijas periodā pēc avārijas, tas ir, līdz 2015. gada 31. martam.

               (13)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbības joma
   Šī regula attiecas uz tādu barību un pārtiku (turpmāk “produkti”) Padomes Regulas (Euratom) Nr. 3954/87 (6) 1. panta 2. punkta nozīmē, kuras izcelsme ir Japānā vai kura sūtīta no Japānas, izņemot:

               a)

               produktus, kas izvesti no Japānas pirms 2011. gada 28. marta;

               b)

               produktus, kas ir novākti un/vai pārstrādāti pirms 2011. gada 11. marta;

               c)

               alkoholiskos dzērienus, kurus klasificē ar KN kodiem no 2203 līdz 2208;

               d)

               tādus dzīvnieku izcelsmes barības un pārtikas sūtījumus personīgam patēriņam, uz kuriem attiecas Komisijas Regulas (EK) Nr. 206/2009 (7) 2. pants;

               e)

               tādus barības un pārtikas, kas nav dzīvnieku izcelsmes barība un pārtika, sūtījumus personīgam patēriņam, kuri nav komerciāli un ir paredzēti tikai fiziskai personai personīgam patēriņam un lietošanai. Šaubu gadījumā pierādīšanas pienākums ir sūtījuma saņēmējam.

         2. pants
   Definīcijas
   Šajā regulā ir spēkā šādas definīcijas:

               a)

               “Japānas tiesību aktos paredzētie pārejas pasākumi” ir pārejas pasākumi, kurus 2012. gada 24. februārī pieņēma Japānas iestādes attiecībā uz cēzija-134 un cēzija-137 kopējā daudzuma maksimālajiem līmeņiem, kas noteikti III pielikumā;

               b)

               “sūtījums” ir tāds šīs regulas darbības jomā ietilpstošas barības vai pārtikas daudzums, kas ir tajā pašā klasē vai ar tādu pašu aprakstu, kam pievienots tāds pats dokuments vai dokumenti, kas tiek transportēts tādā pašā veidā un no vienas un tās pašas Japānas prefektūras vai prefektūrām, ievērojot ierobežojumus, kas noteikti 5. pantā minētajā deklarācijā.

         3. pants
   Importēšana Savienībā
   Produktus drīkst importēt Savienībā tikai tad, ja tie atbilst šai regulai.
   4. pants
   Cēzija-134 un cēzija-137 maksimālie līmeņi
   1.   Produkti, izņemot III pielikumā norādītos produktus, atbilst cēzija-134 un cēzija-137 kopējā daudzuma maksimālajam līmenim, kas noteikts II pielikumā.
   2.   III pielikumā norādītie produkti atbilst radioaktīvā cēzija maksimālajam līmenim, kas noteikts attiecīgajā pielikumā.
   5. pants
   Deklarācija
   1.   Izņemot tēju, ko klasificē ar KN kodiem 0902, 2101 20 un 2202 90 10, katram tādu produktu sūtījumam, kuru izcelsme ir prefektūrā, kas nav Fukušima, pievieno derīgu deklarāciju, kas sagatavota un parakstīta saskaņā ar 6. pantu.
   2.   Deklarācijā, kas minēta 1. punktā:

               a)

               apliecina, ka produkti atbilst Japānā spēkā esošajiem tiesību aktiem; un

               b)

               norāda, vai uz produktiem attiecas pārejas pasākumi, kas paredzēti Japānas tiesību aktos.

         3.   Deklarācijā, kas minēta 1. punktā, apliecina arī to, ka:

               a)

               produkts ir novākts un/vai pārstrādāts pirms 2011. gada 11. marta; vai

               b)

               produkts – izņemot sēnes, Eleuterococcus sciadophylloides dzinumus, bambusu dzinumus, Aralia spinosa asnus un ērgļpapardes, kuru izcelsmes vieta ir Akitas, Jamagatas un Nagano prefektūra, un izņemot sēnes, kuru izcelsmes vieta ir Jamanaši, Šidzuokas, Ņiigatas un Aomori prefektūra, – ir ar izcelsmi prefektūrā un nosūtīts no prefektūras, kas nav Fukušimas, Gummas, Ibaraki, Točigi, Mijagi, Saitamas, Čibas un Ivates prefektūra; vai

               c)

               produkts ir ar izcelsmi Gummas, Ibaraki, Točigi, Mijagi, Saitamas, Čibas un Ivates prefektūrā un nosūtīts no vienas no šīm prefektūrām, bet nav uzskaitīts šīs regulas IV pielikumā; vai

               d)

               produkts ir nosūtīts no Fukušimas, Gummas, Ibaraki, Točigi, Mijagi, Saitamas, Čibas, Ivates, Akitas, Jamagatas, Nagano, Jamanaši, Šidzuokas, Ņiigatas un Aomori prefektūras, bet tā izcelsme nav šajās prefektūrās un tranzīta laikā tas nav bijis eksponēts radioaktivitātei; vai

               e)

               ja produkts ir sēnes, Eleuterococcus sciadophylloides dzinumi, bambusu dzinumi, Aralia spinosa asni un ērgļpapardes, kuru izcelsmes vieta ir Akitas, Jamagatas un Nagano prefektūra, vai sēnes, kuru izcelsmes vieta ir Jamanaši, Šidzuokas, Ņiigatas un Aomori prefektūra, vai no tiem atvasināts produkts, vai salikta sastāva barības vai pārtikas produkts, kas satur vairāk nekā 50 % šo produktu, produktam pievieno analītisko ziņojumu, kurā ietver paraugu ņemšanas un analīžu rezultātus; vai

               f)

               ja produkts, kas minēts šīs regulas IV pielikumā, ir ar izcelsmi Fukušimas, Gummas, Ibaraki, Točigi, Mijagi, Saitamas, Čibas un Ivates prefektūrā vai ir no šiem produktiem atvasināts produkts, vai ir salikta sastāva barības vai pārtikas produkts, kas satur vairāk nekā 50 % šo produktu, produktam pievieno analītisko ziņojumu, kurā ietver paraugu ņemšanas un analīžu rezultātus. IV pielikuma produktu saraksts neskar Eiropas Parlamenta un Padomes Regulas (EK) Nr. 258/97 (8) prasības; vai

               g)

               ja produkta vai sastāvdaļu, kuru produktā ir vairāk nekā 50 %, izcelsme nav zināma, produktam pievieno analītisko ziņojumu, kurā ietver paraugu ņemšanas un analīžu rezultātus.

         4.   Uz produktiem, kas nozvejoti vai ievākti 3. punkta f) apakšpunktā minēto prefektūru piekrastes ūdeņos, attiecas tur minētā deklarācija neatkarīgi no tā, kur šos produktus izkrauj.
   6. pants
   Deklarācijas sagatavošana un parakstīšana
   1.   Deklarāciju, kas minēta 5. pantā, sagatavo saskaņā ar I pielikumā sniegto paraugu.
   2.   Deklarāciju par 5. panta 3. punkta a)–d) apakšpunktā minētajiem produktiem paraksta Japānas kompetentās iestādes pilnvarots pārstāvis vai tādas struktūras pilnvarots pārstāvis, kuru pilnvarojusi Japānas kompetentā iestāde un kura atrodas minētās Japānas kompetentās iestādes pakļautībā un pārraudzībā.
   3.   Deklarāciju par 5. panta 3. punkta e)–g) apakšpunktā minētajiem produktiem paraksta Japānas kompetentās iestādes pilnvarots pārstāvis, un tai pievieno analītisku ziņojumu ar paraugu ņemšanas un analīžu rezultātiem.
   7. pants
   Identifikācija
   Katru produktu sūtījumu identificē ar kodu, ko norāda 5. panta 1. punktā minētajā deklarācijā, 6. panta 3. punktā minētajā analītiskajā ziņojumā, sanitārajā sertifikātā un visos tirdzniecības dokumentos, kas pievienoti sūtījumam.
   8. pants
   Robežkontroles punkti un izraudzītās ievešanas vietas
   Produktu sūtījumus – izņemot sūtījumus, kuri ietilpst Padomes Direktīvas 97/78/EK (9) darbības jomā, –, ko Savienībā paredzēts ievest caur robežkontroles punktu, Savienībā ieved caur izraudzīto ievešanas vietu Komisijas Regulas (EK) Nr. 669/2009 (10) 3. panta b) punkta nozīmē (turpmāk “izraudzītā ievešanas vieta”).
   9. pants
   Iepriekšēja paziņošana
   1.   Uzņēmēji, kas iesaistīti barības un pārtikas apritē, vai to pārstāvji robežkontroles punkta vai izraudzītās ievešanas vietas kompetentajām iestādēm vismaz divas darbdienas pirms sūtījuma faktiskās pienākšanas paziņo par katra produktu sūtījuma pienākšanu, izņemot gadījumus, kad tiek sūtīta tēja, kuras izcelsmes prefektūra nav Fukušima.
   2.   Lai izpildītu iepriekšējās paziņošanas pienākumu, viņi aizpilda Regulas (EK) Nr. 669/2009 3. panta a) punktā minētā kopējā ievešanas dokumenta (KID) I daļu un minēto dokumentu iesniedz kompetentajai iestādei izraudzītajā ievešanas vietā vai robežkontroles punktā vismaz divas darbdienas pirms sūtījuma faktiskās pienākšanas.
   Aizpildot KID šīs regulas piemērošanai, uzņēmēji, kas iesaistīti pārtikas apritē, ņem vērā KID aizpildīšanas norādījumus, kas noteikti Regulas (EK) Nr. 669/2009 II pielikumā.
   10. pants
   Oficiālās kontroles
   1.   Robežkontroles punkta vai izraudzītās ievešanas vietas kompetentās iestādes veic:

               a)

               visu tādu produktu sūtījumu dokumentu pārbaudes, kuriem jābūt pievienotai 5. pantā minētajai deklarācijai;

               b)

               nejaušas identitātes pārbaudes un nejaušas fiziskas pārbaudes, tostarp laboratorijas analīzes cēzija-134 un cēzija-137 klātbūtnes noteikšanai. Analīžu rezultātiem jābūt pieejamiem piecu darbdienu laikā.

         2.   Ja laboratorijas analīžu rezultāti sniedz pierādījumus, ka deklarācijā sniegtās garantijas ir nepatiesas, uzskata, ka deklarācija nav derīga un barības un pārtikas sūtījums neatbilst šīs regulas noteikumiem.
   11. pants
   Izmaksas
   Visas izmaksas, kas rodas, veicot 10. pantā minētās oficiālās kontroles un īstenojot jebkādus pasākumus saistībā ar neatbilstību, sedz uzņēmēji, kas iesaistīti barības un pārtikas apritē.
   12. pants
   Laišana brīvā apgrozībā
   Lai sūtījumi tiktu laisti brīvā apgrozībā, uzņēmēji, kas iesaistīti barības un pārtikas apritē, vai to pārstāvji pēc tam, kad veiktas visas oficiālās kontroles, muitas dienestiem (fiziski vai elektroniski) uzrāda KID, ko pienācīgi aizpildījusi kompetentā iestāde. Muitas dienesti apstiprina sūtījuma laišanu brīvā apgrozībā tikai tad, ja KID II daļas 14. ailē ir norādīts labvēlīgs kompetentās iestādes lēmums, kas II daļas 21. ailē parakstīts.
   13. pants
   Neatbilstīgi produkti
   Produktus, kuri neatbilst šīs regulas noteikumiem, nedrīkst laist tirgū. Šādus produktus vai nu drošā veidā likvidē, vai nosūta atpakaļ uz Japānu.
   14. pants
   Ziņojumi
   Dalībvalstis, izmantojot ātrās brīdināšanas sistēmu pārtikas un barības jomā (RASFF), ik pēc trim mēnešiem informē Komisiju par visiem iegūtajiem analīžu rezultātiem. Minēto ziņojumu iesniedz mēneša laikā pēc katra ceturkšņa beigām.
   15. pants
   Pārskatīšana
   Šo regulu pārskata līdz 2015. gada 31. martam.
   16. pants
   Pārejas noteikums
   Atkāpjoties no 3. panta, produktus Savienībā var importēt saskaņā ar šādiem nosacījumiem:

               a)

               tie atbilst Īstenošanas regulai (ES) Nr. 996/2012; un

               b)

               tie izvesti no Japānas pirms šīs regulas stāšanās spēkā, vai arī tie izvesti no Japānas pēc šīs regulas stāšanās spēkā, bet pirms 2014. gada 1. maija, un tiem pievienota saskaņā ar Īstenošanas regulu (ES) Nr. 996/2012 izsniegta deklarācija, kas izsniegta pirms 2014. gada 1. aprīļa.

         17. pants
   Stāšanās spēkā un piemērošanas diena
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. aprīļa.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 28. martā

            Komisijas vārdā –

            priekšsēdētājs

         José Manuel BARROSO

      (1)  OV L 31, 1.2.2002., 1. lpp.

      (2)  Komisijas 2011. gada 25. marta Īstenošanas regula (ES) Nr. 297/2011, ar ko pēc avārijas Fukusimas atomelektrostacijā paredz īpašus nosacījumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas (OV L 80, 26.3.2011., 5. lpp.).

      (3)  Komisijas 2011. gada 27. septembra Īstenošanas regula (ES) Nr. 961/2011, ar kuru pēc avārijas Fukusimas atomelektrostacijā paredz īpašus noteikumus, kas reglamentē Japānas izcelsmes pārtikas un barības importu un pārtikas un barības sūtījumus no Japānas, un ar kuru atceļ Regulu (ES) Nr. 297/2011 (OV L 252, 28.9.2011., 10. lpp.).

      (4)  Komisijas 2012. gada 29. marta Īstenošanas regula (ES) Nr. 284/2012, ar ko pēc avārijas Fukusimas atomelektrostacijā paredz īpašus noteikumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas, un ar ko atceļ Īstenošanas regulu (ES) Nr. 961/2011 (OV L 92, 30.3.2012., 16. lpp.).

      (5)  Komisijas 2012. gada 26. oktobra Īstenošanas regula (ES) Nr. 996/2012, ar ko pēc avārijas Fukusimas atomelektrostacijā paredz īpašus noteikumus, kuri reglamentē Japānas izcelsmes pārtikas un barības importu un pārtikas un barības sūtījumus no Japānas, un ar ko atceļ Īstenošanas regulu (ES) Nr. 284/2012 (OV L 299, 27.10.2012., 31. lpp.).

      (6)  Padomes 1987. gada 22. decembra Regula (Euratom) Nr. 3954/87 par pārtikas produktu un lopbarības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas situācijas (OV L 371, 30.12.1987., 11. lpp.).

      (7)  Komisijas 2009. gada 5. marta Regula (EK) Nr. 206/2009 par dzīvnieku izcelsmes produktu sūtījumu ievešanu Kopienā personīgam patēriņam un Regulas (EK) Nr. 136/2004 grozīšanu (OV L 77, 24.3.2009., 1. lpp.).

      (8)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

      (9)  Padomes 1997. gada 18. decembra Direktīva 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (OV L 24, 30.1.1998., 9. lpp.).

      (10)  Komisijas 2009. gada 24. jūlija Regula (EK) Nr. 669/2009, ar ko īsteno Eiropas Parlamenta un Padomes Regulu (EK) Nr. 882/2004 saistībā ar dzīvnieku barības un pārtikas, kas nav dzīvnieku izcelsmes barība un pārtika, pastiprinātu importa oficiālo kontroli un groza Lēmumu 2006/504/EK (OV L 194, 25.7.2009., 11. lpp.).

      I PIELIKUMS

         Deklarācija importam Savienībā

      II PIELIKUMS

         Japānas tiesību aktos paredzētie maksimālie līmeņi pārtikai
          (1)
         (Bq/kg)

                  Zīdaiņu un mazu bērnu pārtika

                  Piens un dzērieni uz piena bāzes

                  Cita pārtika, izņemot: – minerālūdeni un tamlīdzīgus dzērienus, — tējas uzlējumu no nefermentētām lapām

                  Minerālūdens un tamlīdzīgi dzērieni un tējas uzlējums no nefermentētām lapām

                  Cēzija-134 un cēzija-137 kopējais daudzums

                  50 (2)

                  50 (2)

                  100 (2)

                  10 (2)

         Japānas tiesību aktos paredzētie maksimālie līmeņi barībai
          (3)
         (Bq/kg)

                  Liellopiem un zirgiem paredzēta barība

                  Cūkām paredzēta barība

                  Mājputniem paredzēta barība

                  Zivīm paredzēta barība (4)

                  Cēzija-134 un cēzija-137 kopējais daudzums

                  100 (5)

                  80 (5)

                  160 (5)

                  40 (5)

         (1)  Kaltētiem produktiem, kurus paredzēts lietot uzturā rekonstituētā veidā, maksimālo līmeni piemēro lietošanai uzturā gatavam rekonstituētam produktam.
      Kaltētām sēnēm piemērojamais rekonstituēšanas koeficients ir 5.
      Tējas gadījumā maksimālo līmeni piemēro uzlējumam no tējas lapām. Kaltētas tējas apstrādes koeficients ir 50, līdz ar to 500 Bq/kg maksimālais līmenis kaltētām tējas lapām nodrošina, ka līmenis tējas uzlējumā nepārsniedz 10 Bq/kg maksimālo līmeni.

         (2)  Lai nodrošinātu atbilstību Japānā pašlaik piemērotajiem maksimālajiem līmeņiem, šīs vērtības pagaidu kārtā aizstāj vērtības, kas noteiktas Padomes Regulā (Euratom) Nr. 3954/87.

         (3)  Maksimālais līmenis attiecas uz barību, kuras mitruma saturs ir 12 %.

         (4)  Izņemot barību, kas paredzēta dekoratīvām zivīm.

         (5)  Lai nodrošinātu atbilstību Japānā pašlaik piemērotajiem maksimālajiem līmeņiem, šī vērtība pagaidu kārtā aizstāj vērtību, kas noteikta Komisijas 1990. gada 29. marta Regulā (Euratom) Nr. 770/90 par barības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas (OV L 83, 30.3.1990., 78. lpp.).

      III PIELIKUMS

         Pārejas pasākumi, kas paredzēti Japānas tiesību aktos un kas piemērojami attiecībā uz šo regulu

                  a)

                  Piens un piena produkti, minerālūdens un tamlīdzīgi dzērieni, kas ražoti un/vai pārstrādāti pirms 2012. gada 31. marta, nedrīkst saturēt radioaktīvo cēziju tādā apmērā, ka pārsniegti 200 Bq/kg.
                  Citi pārtikas produkti, kas ražoti un/vai pārstrādāti pirms 2012. gada 31. marta, nedrīkst saturēt radioaktīvo cēziju tādā apmērā, ka pārsniegti 500 Bq/kg, taču tas neattiecas uz:

                              —

                              produktiem, kas izgatavoti no rīsiem,

                              —

                              sojas pupiņām un produktiem, kas izgatavoti no sojas pupiņām.

                  b)

                  No rīsiem izgatavoti produkti, kas ražoti un/vai pārstrādāti pirms 2012. gada 30. septembra, nedrīkst saturēt radioaktīvo cēziju tādā apmērā, ka pārsniegti 500 Bq/kg.

                  c)

                  Sojas pupiņas, kas novāktas un laistas tirgū pirms 2012. gada 31. decembra, nedrīkst saturēt radioaktīvo cēziju tādā apmērā, ka pārsniegti 500 Bq/kg.

                  d)

                  No sojas pupiņām izgatavoti produkti, kas ražoti un/vai pārstrādāti pirms 2012. gada 31. decembra, nedrīkst saturēt radioaktīvo cēziju tādā apmērā, ka pārsniegti 500 Bq/kg.

      IV PIELIKUMS

         Barība un pārtika, no kuras ir jāņem paraugi un kurai analīzēs jānosaka cēzija-134 un cēzija-137 klātbūtne pirms tās eksportēšanas uz Savienību

                  a)

                  Produkti, kuru izcelsme ir Fukušimas prefektūrā:

                              —

                              visi produkti, ievērojot šīs regulas 1. pantā minētos atbrīvojumus;

                  b)

                  produkti, kuru izcelsme ir Akitas, Jamagatas un Nagano prefektūrā:

                              —

                              sēnes un no tām atvasinātie produkti, ko klasificē ar KN kodiem 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 un 2005 99 80,

                              —

                                 Aralia sp. asni un no tiem atvasinātie produkti, ko klasificē ar KN kodiem 0709 99, 0710 80, 0711 90 un 0712 90,

                              —

                              bambusa dzinumi (Phyllostacys pubescens) un no tiem atvasinātie produkti, ko klasificē ar KN kodiem 0709 99, 0710 80, 0711 90, 0712 90, 2004 90 un 2005 91,

                              —

                              ērgļpapardes (Pteridium aquilinum) un no tām atvasinātie produkti, ko klasificē ar KN kodiem 0709 99, 0710 80, 0711 90 un 0712 90,

                              —

                                 Eleuterococcus sciadophylloides dzinumi un no tiem atvasinātie produkti, ko klasificē ar KN kodiem 0709 99, 0710 80, 0711 90 un 0712 90;

                  c)

                  produkti, kuru izcelsme ir Jamanaši, Šidzuokas, Ņiigatas vai Aomori prefektūrā:

                              —

                              sēnes un no tām atvasinātie produkti, ko klasificē ar KN kodiem 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 un 2005 99 80;

                  d)

                  produkti, kuru izcelsme ir Gummas, Ibaraki, Točigi, Mijagi, Saitamas, Čibas vai Ivates prefektūrā:

                              —

                              sēnes un no tām atvasinātie produkti, ko klasificē ar KN kodiem 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 un 2005 99 80,

                              —

                              zivis un zivsaimniecības produkti, ko klasificē ar KN kodiem 0302, 0303, 0304, 0305, 0306, 0307, 0308, 1504 10, 1504 20, 1604 un 1605, izņemot ķemmīšgliemenes, ko klasificē ar KN kodiem 0307 21, 0307 29 un 1605 52 00,

                              —

                              rīsi un no tiem atvasinātie produkti, ko klasificē ar KN kodiem 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 un 1905 90,

                              —

                              sojas pupiņas un no tām atvasinātie produkti, ko klasificē ar KN kodiem 1201 90, 1208 10, 1507;

                              —

                                 Aralia sp. asni un no tiem atvasinātie produkti, ko klasificē ar KN kodiem 0709 99, 0710 80, 0711 90 un 0712 90,

                              —

                              bambusa dzinumi (Phyllostacys pubescens) un no tiem atvasinātie produkti, ko klasificē ar KN kodiem 0709 99, 0710 80, 0711 90, 0712 90, 2004 90 un 2005 91,

                              —

                              ērgļpapardes (Pteridium aquilinum) un no tām atvasinātie produkti, ko klasificē ar KN kodiem 0709 99, 0710 80, 0711 90 un 0712 90,

                              —

                                 Osmunda japonica un no tās atvasinātie produkti, ko klasificē ar KN kodiem 0709 99, 0710 80, 0711 90 un 0712 90,

                              —

                                 Eleuterococcus sciadophylloides dzinumi un no tiem atvasinātie produkti, ko klasificē ar KN kodiem 0709 99, 0710 80, 0711 90 un 0712 90,

                              —

                                 Matteuccia struthioptheris un no tās atvasinātie produkti, ko klasificē ar KN kodiem 0709 99, 0710 80, 0711 90 un 0712 90,

                              —

                                 Elatostoma umbellatum var. majus un no tā atvasinātie produkti, ko klasificē ar KN kodiem 0709 99, 0710 80, 0711 90 un 0712 90,

                              —

                              griķi un no tiem atvasinātie produkti, ko klasificē ar KN kodiem 1008 10 00, 1102 90 90, 1103 19 90, 1103 20 90, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 90, 1904 20 99, 1904 90 80 un 1905 90;

                  e)

                  salikta sastāva produkti, kuru sastāvā vairāk nekā 50 % veido produkti, kas minēti šā pielikuma a)–d) punktā


title: Komisijas Īstenošanas regula (ES) Nr. 928/2011 ( 2011. gada 16. septembris ) par mājputnu gaļas importa licenču izdošanu atbilstoši pieteikumiem, kas 2011. gada septembra pirmajās septiņās dienās iesniegti saskaņā ar tarifa kvotām, kuras atvērtas ar Regulu (EK) Nr. 533/2007

text:
               17.9.2011

               LV

               Eiropas Savienības Oficiālais Vēstnesis

               L 241/24

         KOMISIJAS ĪSTENOŠANAS REGULA (ES) Nr. 928/2011
   (2011. gada 16. septembris)
   par mājputnu gaļas importa licenču izdošanu atbilstoši pieteikumiem, kas 2011. gada septembra pirmajās septiņās dienās iesniegti saskaņā ar tarifa kvotām, kuras atvērtas ar Regulu (EK) Nr. 533/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotās TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar coy nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   ņemot vērā Komisijas 2007. gada 14. maija Regulu (EK) Nr. 533/2007 par tarifa kvotu atvēršanu un pārvaldīšanu mājputnu gaļas nozarē (3) un jo īpaši tās 5. panta 6. punktu,
   tā kā:

               (1)

               Ar Regulu (EK) Nr. 533/2007 ir atvērtas tarifa kvotas mājputnu gaļas produktu importam.

               (2)

               Daudzumi, kas ir norādīti importa licenču pieteikumos, kuri iesniegti 2011. gada septembra pirmajās septiņās dienās par apakšperiodu no 2011. gada 1. oktobra līdz 31. decembrim, attiecībā uz dažām kvotām pārsniedz pieejamos daudzumus. Tāpēc ir jānosaka, par kādu apjomu importa licences var izdot, nosakot piešķīruma koeficientu, ko piemēro pieprasītajiem daudzumiem,

         IR PIEŅĒMUSI ŠO REGULU.
   1. pants
   Importa licenču pieteikumiem, kas saskaņā ar Regulu (EK) Nr. 533/2007 iesniegti par apakšperiodu no 2011. gada 1. oktobra līdz 31. decembrim, piemēro šīs regulas pielikumā norādīto piešķīruma koeficientu.
   2. pants
   Šī regula stājas spēkā 2011. gada 17. septembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 16. septembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 238, 1.9.2006., 13. lpp.

      (3)  OV L 125, 15.5.2007., 9. lpp.

      PIELIKUMS

                  Grupas Nr.

                  Kārtas Nr.

                  Piešķīruma koeficients importa licenču pieteikumiem, kas iesniegti par apakšperiodu no 1.10.2011-31.12.2011
                  (%)

                  P1

                  09.4067

                  2,4176

                  P3

                  09.4069

                  0,464906